উপজেলা চেয়ারম্যান রফিকুল ইসলাম রিপন জানান, সোহেল কোনো দলের নয়। তবে প্রয়াত এমপি গোলাম সবুর টুলুর সরলতার সুযোগ নিয়ে সোহেল বেপরোয়াভাবে জলদস্যুদের দালালি করে বেশ টাকার মালিক হয়েছেন। ওসি এসএম জিয়াউল হক জানান, কয়েকদিন ধরে সোহেলকে ধরার জন্য অনেক জায়গায় অভিযান চালানো হয়। এ কারণে তিনি কোর্টে আত্মসমর্পণ করেছেন। সোহেলের বাবা মৎস্য আড়তদার নুরুল আমিন বলেন, সোহেল তার কথা শোনে না। এ ব্যাপারে তার কাছে কোনো কিছু জানতে না চাওয়াই ভালো।